Kristian Ødegård

Bent Kristian Ødegård (født 1974) er en norsk TV-produsent, komiker og programleder. Ødegård er kjent for å stå bak TV-seriene Nissene på låven og oppfølgeren Nissene over skog og hei, for sin etterligning av Roald Øyen i TV 2-nøttene, og for sitt samarbeid med Dag Otto Lauritzen i programmene På hjul med Dag Otto, Huskestue og Kompani Lauritzen.

Utdannelse og bakgrunn
Ødegård tok vitnemål fra videregående skole ved Lambertseter videregående skole i 1993 før han gikk på befalsskolen i Luftforsvaret fra 1993 til 1994. Sin yrkesutdannelse fikk han fra Westerdals reklameskole i årene 1996–1998.

Karriere
I 2006 var Ødegård med som kjendisdeltaker i underholdningsprogrammet Skal vi danse på TV 2. Ødegård vant konkurransen og året etter ble han programleder for det samme programmet sammen med Guri Solberg. Ødegård har også vært programleder for Gullfisken samt en rekke andre arrangementer. Fra 2010 syklet Ødegård rundt i Europa sammen med Dag Otto Lauritzen i programmet På hjul med Dag Otto som tredje sesong hadde skiftet navn til På tur med Dag Otto.

Han vant Gullruten 2016 i klassen beste mannlige programleder for programmet Huskestue og var nominert i samme klasse for programmet under Gullruten 2018.

I 2024 deltok Ødegård i NRKs underholdningsprogram Maskorama, der han var utkledd som Professoren, og røk ut i programmets andre episode.

I forbindelse med produksjonen av Nissene på låven i 2001, stiftet Ødegård selskapet Seefood TV sammen med Espen Eckbo.

 TV-produsent 
 2001: Nissene på låven, TVNorge
 2002: Nissene bak låven, TVNorge («bak kameraet-produksjon»)
 2002: På klozz hold, TVNorge
 2003: Tonight med Timothy Dahle, TV 2
 2004–2008: TV 2-nøttene, TV 2
 2006: Jul i Tøyengata, TVNorge
 2006–2008: Lille Nøtteaften, TV 2
 2011: Nissene over skog og hei, TVNorge

 Programleder 
 2001: Nissene på låven, TVNorge
 2004–2008: TV 2-nøttene, TV 2
 2007–2008: Lille Nøtteaften, TV 2
 2007–2010: Skal vi danse, TV 2
 2008: Gullfisken, TV 2
 2010 og 2013: På hjul med Dag Otto, TV 2
 2011: Kongsvik ungdomsskole, TVNorge (fortellerstemme)
 2013: Kongsvik videregående, TVNorge (fortellerstemme)
 2014 og 2016: Costa del Kongsvik, TVNorge (fortellerstemme)
 2014-2018: På tur med Dag Otto, TV 2
 2015–: Huskestue, TV 2
 2020–: Kompani Lauritzen, TV 2
 2021–: Kongsvika, TVNorge (fortellerstemme)

 Priser og nominasjoner 
 Gullblyanten, gull i samfunnsinfo, 1999, sølv i interaktive medier, 2000 
 Aftenpostens revypris, 2000
 Nissene på låven nominert til Amandaprisen 2002 i klassen beste dramatiske fjernsynsproduksjon
 Gullrutennominert for beste humorprogram, TV 2-nøttene, 2005 og 2006
 Gullruten 2016 i klassen beste mannlige programleder for Huskestue
 Nominert til Gullruten 2018 i klassen beste mannlige programleder for Huskestue
 Nominert til Gullruten 2019 i klassen beste programleder sammen med Dag Otto Lauritzen for På tur med Dag Otto
 Nominert til Gullruten 2022 i klassen publikumsprisen sammen med Dag Otto Lauritzen for Kompani Lauritzen

 Referanser 

 Eksterne lenker 



Kategori:Norske TV-programledere
Kategori:Norske TV-produsenter
Kategori:Norske humorister
Kategori:Programledere for TV 2
Kategori:Programledere for TVNorge
Kategori:Skal vi danse-programledere
Kategori:Skal vi danse-deltakere
Kategori:Vinnere av Gullruten for beste programleder
Kategori:Personer fra Oslo
Kategori:Kompani Lauritzen